Diari Oficial de la Generalitat Valenciana


Sumari del DOGV 4933, del 27-01-2005 (2005/409)

Informació pública de la modificació del projecte d'urbanització polígon B-2, del pla parcial de platges de l'Almardà. E-23/97.
-------------------------------------------------------------------------------------------------------------------------------

### Dades del document

Número de DOGV
:   4933

Data del DOGV
:   27-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/409


Organisme emissor
:   Ajuntament de Sagunt

Tipus de document
:   Anunci

Informació pública de la modificació del projecte d'urbanització polígon B-2, del pla parcial de platges de l'Almardà. E-23/97. [2005/Q409]
  
Mitjançant este edicte faig saber que, per la Resolució del regidor delegat d'Urbanisme número 462, s'ha dictat, amb data 3 de desembre de 2004, el següent:
  
Modificació del projecte d'urbanització. Polígon B-2 del pla parcial de platges de l'Almardà. E.23/97.
  
El Ple de la corporació municipal, en la sessió de 29 d'abril de 2004, va adoptar l'acord d'aprovar el projecte d'urbanització del polígon B-2 del pla parcial de platges de l'Almardà.
  
Amb posterioritat s'han rebut diversos escrits de reclamació sobre l'emplaçament del centre de transformació el qual el consideren desencertat.
  
Com a conseqüència del que s'ha dit anteriorment, i amb data de 9 de novembre de 2004, l'urbanitzador, i a requeriment d'este ajuntament, ha presentat el projecte modificat del d'urbanització, que afecta la ubicació del centre de transformació a què es fa referència, cosa que obliga a un canvi del traçat de les línies de mitjana tensió.
  
El projecte en qüestió ha sigut informat favorablement per l'Oficina Tècnica de Projectes i Obres d'Urbanització, amb data de 10 de novembre de 2004, i s'han formulat els condicionaments següents:
  
- Haurà de completar la vorera perimetral aprovada en projecte.
  
- Haurà de previndre enllumenat d'accés al centre de transformació a fi de dotar-lo d'una mínima seguretat.
  
- Caldrà consensuar amb els servicis tècnics municipals una solució alternativa a la col·locació massiva de bol·lards a la part est de la zona verda.
  
La modificació que es tramita no suposarà un cost més gran ni cap càrrec als propietaris del polígon, els quals els assumirà l'agent urbanitzador.
  
Pel que fa als costos d'execució de la modificació de la mitjana tensió, i que afecte a terrenys compresos dins del polígon B-3; els executarà i finançarà l'agent urbanitzador del polígon B-2 fins que s'aprove i s'adjudique el programa d'actuació integrada del polígon B-3 que reintegrarà a Alser els costos a què es fa referència, els quals pel que fa a preus seran els que resulten de l'adjudicació del programa d'actuació integrada del polígon B-3 en obres semblants.
  
En l'expedient consta l'informe d'Iberdrola que fa referència a la nova ubicació del centre de transformació.
  
Atés que el tràmit del projecte d'urbanització s'ha de desenvolupar amb subjecció al que disposa l'article 53 de la Llei Reguladora de l'Activitat Urbanística, en concordança amb el que disposen els articles 52 i 46 del text legal esmentat.
  
Atés que l'alcaldessa presidenta ostenta, entre unes altres, les atribucions per al tràmit dels instruments de gestió, d'acord amb les previsions de l'apartat j) de l'article 21 de la Llei 7/1985, de 2 d'abril, de Bases de Règim Local.
  
Atés que mitjançant la Resolució de l'Alcaldia, de data 3 de novembre de 2003, número de resolució 3.779, es resol delegar en el regidor d'Urbanisme i Manteniment, l'obertura de períodes d'informació pública d'instruments de gestió urbanística.
  
A la vista de tot el que s'ha dit anteriorment, resolc:
  
Primer
  
Sotmetre al tràmit d'informació pública la modificació del projecte d'urbanització del polígon B-2 del pla parcial de platges de l'Almardà, que té de data d'entrada en este ajuntament el 9 de novembre de 2004, número 55.903, mitjançant un edicte publicat en un diari d'informació general editat a la Comunitat Valenciana, i posteriorment o simultània, en el Diari Oficial de la Generalitat Valenciana, fent saber la possibilitat de formular al·legacions durant el termini de 20 dies, comptadors des de la publicació de l'edicte, en el Diari Oficial de la Generalitat Valenciana.
  
Segon
  
Remetre un avís amb el seu contingut al domicili fiscal dels qui consten al Cadastre com a titulars de drets afectats, així com als propietaris registrals que consten en l'expedient.